Source: http://sportactual.ro/2019/09/28/galerie-foto-csm-vaslui-csm-bucuresti-22-27-11-13-pripeala-in-ofensiva/
Timestamp: 2019-10-17 07:28:55+00:00

Document:
GALERIE FOTO: CSM Vaslui-CSM București 22-27 (11-13) Pripeală în ofensivă! | Sport Actual
Acasă Handbal GALERIE FOTO: CSM Vaslui-CSM București 22-27 (11-13) Pripeală în ofensivă!
CSM Vaslui și-a dorit mult victoria în partida cu CSM București, însă s-a abonat la erori neforțate în ofensivă, cu multe mingi irosite în postură de unu la unu, în prim plan fiind Vladimir Carali, care s-a bătut pe semicercul de șase metri, însă mingea s-a încăpățânat să intre în poartă.
Doar primul sfert a aparținut vasluienilor, în rest, bucureștenii au preluat conducerea, la scorul de 6-7, și au rămas în avantaj până la final.
A fost și un meci cu tensiune, atât pe teren, cât și pe bancă.
Ambele echipe au avut câte un jucător trimis în tribune, pentru trei eliminări: Voinea, de la Vaslui, și Ramba, de la CSM București.
Și de această dată, CSM Vaslui a avut parte de o ”căruță” de eliminări a câte două minute: 9 în dreptul gazdelor, față de 6 în dreptul oaspeților.
Leonard Bibirig a fost nemulțumit de maniera de arbitraj a cuplului Ionuț Cazan-Gesur Suliman, din Medgidia, cei doi fluierași tratând cu măsuri diferite aceleași faze de joc, în detrimentul formației vasluiene.
Faza care a aprins spiritele a fost creată de observatorul FRH, Remus Cojocaru, care a întrerupt jocul, pe motiv că gazdele au trimis mai devreme un jucător eliminat în teren.
În discuție s-a băgat și secundul lui CSM București, Bogdan Voica, care nu s-a lăsat până nu l-a jignit pe Bibirig, cei doi fiind la un pas de încăierare.
În cele din urmă, Voica s-a ales cu un cartonaș galben.
Pe acest fundal, oaspeții s-au impus la o diferență de cinci goluri, scor 22-27, iar CSM Vaslui a coborât pe locul 8 în Liga Zimbrilor.
Pentru gazde au marcat Karamyshev 5, Alex Farcaș 4, Carali 3, Amihăesi 2, Răzvan Farcaș 1, Voinea 1, Polocoșer 1, Petrea 1, Khadkevich 1, Cîrchea 1, Petrila 1 și Dragon 1.
Articolul precedentVictorie dramatică a LPS Vaslui în fieful LPS Iași!
Articolul următorHușana, bătută din penalty-uri la Focșani!
Simion septembrie 28, 2019 at 22:03
Am ajuns sa incurcam, doar bucurești conteaza in handball,cei mai morti arbitrii din câte am vazut,felicitări băieti capul sus.RUSINE FRH!!!!!
Sport Actual - iulie 4, 2019
Raul Vrabie, de la CSȘ Bârlad, a ocupat locul 8 în finala probei de 3.000 m obstacole de la Campionatul Balcanic de...
Scorpions Vaslui, locul 3 în clasamentul general al Cupei României la...
FOTO: Președintele FRF, Răzvan Burleanu, s-a aflat în mijlocul fotbaliștilor de...
RC Bârlad a pierdut derby-ul cu CS Năvodari

References: CSM 
 CSM 

CSM 
 CSM 
 CSM 
 CSM 
 CSM 
 CSM